Document ID: /roh_data/filtered/swiss_laws_in_ROHinterleaved.jsonl.gz/17334

This text was translated from EN into Rumantsch Grischun.

Undertakings shall maintain a management system and stipulate the following therein:1.  the supply chain policy for minerals and metals that potentially originate from conflict-affected and high-risk areas;2.  the supply chain policy for products or services in relation to which there is a reasonable suspicion of child labour;3.  a system by which the supply chain can be traced. They shall identify and assess the risks of harmful impacts in their supply chain. They shall draw up a risk management plan and take measures to minimise the risks identified. They shall have their compliance with the due diligence obligations in relation to the minerals and metals audited by an independent specialist. The Federal Council shall issue the detailed regulations; it shall base them on internationally recognised regulations, such as the OECD principles in particular.

Las interpresas mainan in sistem da management e fixeschan per quest intent il suandant:1. la politica concernent la chadaina da furniziun per minerals e per metals che derivan eventualmain da territoris da conflict u d’auta ristga;2. la politica concernent la chadaina da furniziun per products u per servetschs, per ils quals igl exista in suspect motivà da lavur d’uffants;3. in sistem che permetta da repersequitar la chadaina da furniziun. Las interpresas erueschan e giuditgeschan las ristgas da consequenzas nuschaivlas en lur chadaina da furniziun. Ellas elavuran in plan da management da las ristgas e prendan mesiras per minimar las ristgas constatadas. Las interpresas laschan examinar ina persuna spezialisada independenta, sche las obligaziuns da diligenza areguard ils minerals ed ils metals vegnan observadas. Il Cussegl federal decretescha las prescripziuns pli detagliadas; per quest intent resguarda el ovras reglamentaras renconuschidas sin plaun internaziunal, sco en spezial las Directivas da la OECD.